b'\n_START_ARTICLE_\nBla\xc5\xbe Vidovi\xc4\x8d\n_START_SECTION_\n\xc5\xbdivljenjepis\n_START_PARAGRAPH_\n\xc5\xbde zelo zgodaj je odkril veselje do glasbe in petja. V vrtcu je pel v otro\xc5\xa1kem pevskem zboru pri Darinki Barin Turica._NEWLINE_Kon\xc4\x8dal je ni\xc5\xbejo glasbeno \xc5\xa1olo iz klavirja pri Klavdiji Zorjan \xc5\xa0korjanec in Tomu Haj\xc5\xa1ku. V osnovni \xc5\xa1oli je pri\xc4\x8del z u\xc4\x8denjem solo petja v Studiju H \xe2\x80\x93 Trbovlje pri Bogu Hvali. Pel je v pevskih zborih in vokalni skupini Musica pri Robertu Fegu\xc5\xa1u._NEWLINE_Nastopal je na \xc5\xa1tevilnih prireditvah v \xc5\xa1oli in izven nje, na festivalih Koraj\xc5\xbea velja po Sloveniji, predstavil pa se je tudi s \xc5\xa1tirimi lastnimi skladbami na festivalih FENS v letih od 2003 do 2006 v Izoli. Kot gost je nastopil na mednarodnem festivalu v \xc4\x8crni gori in na Mad\xc5\xbearskem. Predstavil se je na RTV Slovenija v oddajah Pod klobukom in na Planet TV v oddaji Raketa. Nastopal je tudi s ptujskim Big Bandom in Big Bandom DOM. Pripravil je nekaj avtorskih skladb, nastopal z glasbeno skupino ter imel dva samostojna koncerta z naslovom Tribute to Queen in Ptujska pravljica._NEWLINE_\xc5\xa0ir\xc5\xa1i slovenski javnosti se je predstavil v oddaji Slovenija ima talent, kjer je postal finalist. Na avdiciji se je predstavil s skladbo Fairytale, v polfinalu z Uptown girl (Billy Joel), v finalu pa s Crazy Little Thing Called Love (Queen). Istega leta je iz\xc5\xa1el njegov prvi singel z naslovom Prepozno in kmalu zatem naslednji z naslovom Najino poletje. Leto kasneje se je udele\xc5\xbeil individualnih in skupinskih delavnic pri Joshui Alamuju. Obiskoval je \xc5\xa1olo govora pri Idi Ba\xc5\xa1. Leta 2015 je lu\xc4\x8d sveta ugledala prva avtorska skladba z naslovom Morska deklica\xc2\xa0in naslednje leto skladba Ko Ljubezen Za\xc5\xbeivi. V oktobru istega leta\xc2\xa0je postal u\xc4\x8ditelj petja v pevskem studiu Nata\xc5\xa1e Nahtigal._NEWLINE_V letu 2017 je izdal novo skladbo in videospot\xc2\xa0Ta Trenutek\xc2\xa0in se udele\xc5\xbeil festivala EMA 2017 kot spremljevalni vokal v ekipi Ine Shai.\xc2\xa0'